Infoboks Galatasaray - Hajduk Split Europa League Kvalifikation (24/09) YouBet 1,53 3,50 5,70 bet365 1,60 3,75 5,75

Brøndby IF kommer til at spille for tomme tribuner, når holdet den 3. august møder Hajduk Split på udebane i Europa League-kvalifikationen.

Torsdag avancerede Brøndby til tredje kvalifikationsrunde i Europa League efter en samlet sejr på 3-2 over finske VPS.

I næste runde venter kroatiske Hajduk Split, der har hjemmebanefordelen i den sidste kamp den 3. august, men kampen kommer til at blive spillet for tomme tribuner.

Hajduk Split meddeler på deres hjemmeside, at UEFA har idømt holdet en bøde, der udover 55.000 euro også lyder på en europæisk hjemmekamp uden tilskuere.

Straffen kommer efter, at en gruppe tilskuere i forbindelse med seneste kvalifikationskamp mod Levski Sofia skulle have råbt racisitiske tilråb efter modstanderholdets spillere.

Den første kamp mellem Brøndby og Hajduk Split bliver spillet torsdag den 27. juli på Brøndby Stadion.